Урачыстая цырымонія адкрыцця часовай музейнай экспазіцыі адбылася сёння ў Косаўскім палацы. Жамчужына беларускай архітэктуры XIX стагоддзя, унікальны помнік неаготыкі, які атрымаў рамантычную назву "рыцарская мроя", з 2008 года знаходзіцца на рэстаўрацыі. Для яе завяршэння яшчэ патрабуецца нямала часу, але цяпер у гасцей ёсць магчымасць пазнаёміцца з гісторыяй палаца бліжэй і ўбачыць, як сюды зноў вяртаецца жыццё.